**KLAIPĖDOS MIESTO SAVIVALDYBĖS TARYBA**

**KLAIPĖDOS MIESTO JAUNIMO REIKALŲ TARYBOS PRIE KLAIPĖDOS MIESTO SAVIVALDYBĖS TARYBOS POSĖDŽIO PROTOKOLAS**

**2015-12-01** Nr. **TAR1-86**

Posėdis įvyko 2015 m. lapkričio 16 d. (15.30 – 16.30)

Posėdžio pirmininkas Jurgita Činauskaitė-Cetiner, Klaipėdos miesto savivaldybės jaunimo reikalų koordinatorė

Posėdžio sekretorė Rūtenė Marčiūtė, Klaipėdos jaunimo organizacijų asociacijos „Apskritasis stalas“ atstovė

Dalyvavo: Jurgita Činauskaitė–Cetiner, Akvilė Gedrimaitė, Živilė Krikštaponytė, Agnė Kovalenkaitė, Rūtenė Marčiūtė, Paulius Martinkėnas, Lina Skrupskelienė, Alina Vaičekauskienė, Aivaras Vaiginis, Vaida Valinskienė, Gintarė Žymantaitė

DARBOTVARKĖ:

1. Dėl Klaipėdos miesto jaunimo reikalų tarybos (JRT) kandidato į pirmininkus rinkimo
2. Dėl Klaipėdos miesto jaunimo reikalų tarybos (JRT) pirmininko pavaduotojo rinkimo
3. Dėl Klaipėdos miesto jaunimo reikalų tarybos (JRT) veiklos krypčių ir darbo plano numatymo
4. Kiti klausimai.

 1. SVARSTYTA. Dėl Klaipėdos miesto jaunimo reikalų tarybos (JRT) kandidato į pirmininkus rinkimo

Aivaras Vaiginis kandidatu į JRT pirmininkus pasiūlė Rūtenę Marčiūtę, kuri sutiko kandidatuoti ir trumpai prisistatė. Paulius Martinkėnas kandidatu į JRT pirmininkus pasiūlė Liną Skrupskelienę, kuri atsisakė kandidatuoti. Alina Vaičekauskienė į JRT pirmininkus pasiūlė Paulių Martinkėną, kuris atsisakė kandidatuoti. Balsavimas vyko atviru būdu, pritarta posėdyje dalyvaujančiųjų balsų dauguma.

NUTARTA:

1. Kandidatu į JRT pirmininkus išrinkti Rūtenę Marčiūtę, Klaipėdos jaunimo organizacijų asociacijos „Apskritasis stalas“ atstovę, ir teikti jos kandidatūrą Klaipėdos m. savivaldybės merui.

2. SVARSTYTA. Dėl Klaipėdos miesto jaunimo reikalų tarybos (JRT) pirmininko pavaduotojo rinkimo

Rūtenė Marčiūtė į JRT pirmininko pavaduotojus pasiūlė Liną Skrupskelienę, kuri sutiko kandidatuoti ir trumpai prisistatė. Alina Vaičekauskienė į JRT pirmininko pavaduotojus pasiūlė Paulių Martinkėną, kuris sutiko kandidatuoti ir trumpai prisistatė. Balsavimas vyko atviru būdu, pritarta posėdyje dalyvaujančiųjų balsų dauguma Linos Skrupskelienės kandidatūrai.

NUTARTA:

1. JRT pirmininko pavaduotoja išrinkti Liną Skrupskelienę, Klaipėdos miesto savivaldybės tarybos Kultūros, švietimo ir sporto komiteto deleguotą atstovę.

3. SVARSTYTA. Dėl Klaipėdos miesto jaunimo reikalų tarybos (JRT) veiklos krypčių ir darbo plano numatymo

Posėdžio pirmininkė Jurgita Činauskaitė – Cetiner pasiūlė iki 2015-11-26 (ketvirtadienio) 17.00 val. visiems JRT nariams el.paštu jurgita.cinauskaite@klaipeda.lt atsiųsti savo pasiūlymus dėl JRT veiklos krypčių ir darbo plano, kurių pagrindu būtų galima sudaryti JRT veiklos planą.

Rūtenė Marčiūtė pasiūlė JRT posėdžius organizuoti 1 kartą per mėnesį – pirmąjį mėnesio trečiadienį 16.00 val. Pritarta posėdyje dalyvaujančiųjų balsų dauguma.

Aivaras Vaiginis pasiūlė esant galimybėms organizuoti išplėstinį JRT posėdį jaunimo politikos situacijos Klaipėdoje aptarimui.

Aivaras Vaiginis pasiūlė sudaryti 5 asmenų darbo grupę dėl 2015-02-19 Klaipėdos m. savivaldybės tarybos sprendimu Nr. T2-25 patvirtintų Jaunimo nevyriausybinių organizacijų programų (projektų) finansavimo iš savivaldybės biudžeto lėšų nuostatų koreagavimo. Į darbo grupę pasiūlyti: Jurgita Činauskaitė – Cetiner, Živilė Krikštaponytė, Rūtenė Marčiūtė, Paulius Martinkėnas, Aivaras Vaiginis. Pritarta posėdyje dalyvaujančiųjų balsų dauguma.

NUTARTA:

1. JRT nariams iki 2015-11-26 (ketvirtadienio) 17.00 val. el.paštu jurgita.cinauskaite@klaipeda.lt atsiųsti pasiūlymus dėl JRT veiklos krypčių ir darbo plano.

2. Sudaryti 5 asmenų darbo grupę dėl 2015-02-19 Klaipėdos m. savivaldybės tarybos sprendimu Nr. T2-25 patvirtintų Jaunimo nevyriausybinių organizacijų programų (projektų) finansavimo iš savivaldybės biudžeto lėšų nuostatų koreagavimo. (pridedama)

4. SVARSTYTA. Kiti klausimai

Rūtenė Marčiūtė paprašė, jog jaunimo reikalų koordinatorius artimiausiame JRT posėdyje (2015-12-02) pristatytų 2015–2018 m. Klaipėdos miesto savivaldybės jaunimo politikos plėtros programą Nr. 09.

Akvilė Gedrimaitė pasiūlė sukurti bendrą JRT narių komunikacijos tinklą. Rūtenė Marčiūtė įsipareigojo iki artimiausio JRT posėdžio sukurti google grupę.

Aivaras Vaiginis pasiūlė daryti atvirus JRT posėdžius ir transliuoti juos tiesiogiai iš posėdžių salės, nes tokia praktika buvo prieš keletą metų.

Rūtenė Marčiūtė paklausė apie galimybę susipažinti su šiuo metu vykdomu Klaipėdos jaunimo situacijos tyrimu.

NUTARTA:

1. Įpareigoti jaunimo reikalų koordinatorę artimiausiame JRT posėdyje (2015-12-02) pristatyti 2015–2018 m. Klaipėdos miesto savivaldybės jaunimo politikos plėtros programą Nr. 09.

2. Įpareigoti Rūtenę Marčiūtę iki artimiausio JRT posėdžio (2015-12-02) sukurti JRT komunikacijos tinklą - google grupę.

3. Įpareigoti jaunimo reikalų koordinatorę iki artimiausio JRT posėdžio (2015-12-02) išsiaiškinti situaciją dėl galimybės JRT posėdžius transliuoti tiesiogiai iš posėdžių salės.

4. Įpareigoti jaunimo reikalų koordinatorę artimiausiame JRT posėdyje (2015-12-02) supažindinti su šiuo metu vykdomu Klaipėdos jaunimo situacijos tyrimu.

|  |  |
| --- | --- |
| Posėdžio pirmininkas | Jurgita Činauskaitė-Cetiner |
|  |
| Posėdžio sekretorius | Rūtenė Marčiūtė |